**Тэма ўрока:Беларуская народная казка «Муха-пяюха».**

**Мэта ўрока:** фарміраванне ўмення ацэньваць паводзіны герояў казкі і жыццёвыя сітуацыі на аснове зместу казкі.

**Задачы ўрока:**

*стварыць умовы для фарміравання правільнага, асэнсаванага чытання ўголас;*

*спрыяць развіццю чытацкіх уменняў, пашырэнню лексічнага запасу вучняў;*

*стварыць умовы для фарміравання ўмення ацэньваць паводзіны герояў казкі і жыццёвыя сітуацыі на аснове зместу казкі, суаносіць іх з уласнымі ўчынкамі і паводзінамі;*

*спрыяць развіццю творчых здольнасцей, выхаванню культуры роднай мовы.*

**Абсталяванне:** вучэбны дапаможнік па літаратурным чытанні 2 клас, частка 1 пад рэдакцыяй Н.У.Антонавай, Б.І. Буторынай, Г.А.Галяш, аудыозапіс казкі, карткі для работы ў парах, малюнкі жывёл.

**Ход** **урока**

**I. Арганізацыйны момант**

**Празвінеў ужо званок.**

**Пачынаем наш урок.**

**Ці ўсё на месцы, усё ў парадку?**

**Кніжка, дзённік і закладка?**

**Добры дзень. Сядайце.**

**Дзверы ў веды адчыняйце.**

**II.** **Псіхалагічны настрой на ўрок**

**Да суседа павярніся**

**І яму ты ўсміхніся.**

**Час урок нам пачынаць.**

**Размаўляць, разважаць і чытаць.**

**III**. **Моўная размінка**

***Ла-ла-ла – казка зноў да нас прыйшла.***

***Ды-ды-ды - казцы рады мы заўжды.***

***Жы-жы-жы – казку сёння раскажы.***

* Прачытайце вочкамі.
* Прачытайце шэптам.
* Прачытайце ўголас.
* Прачытайце з інтанацыяй і лагічным націскам.

**IV.** **Праверка дамашняга задання**

Выразнае чытанне казкі «Каза-манюка» па ролях.

**V. Падрыхтоўка да ўспрымання твора**

 − Адчыніце падручнікі с. 126. Прачытайце прыказку.

 ***Адзін другога даводзіць да ліхога.***

 − Як вы разумееце слова *«ліхое»*? (*дрэннае ,бяда, гора,няшчасце*)

− Як вы думаеце, ці можа адзін чалавек давесці другога да нечага дрэннага?

− Паспрабуйце падабраць да яе падобную прыказку :

* *Што люблю, тое і раблю.*
* *З кім павядзешся, ад таго і набярэшся.*
* *Што пасееш, то і пажнеш.*

**VІ. Аб’яўленне тэмы і мэт урока**

− Сёння на ўроку мы працягнем працу па раздзеле «Сустрэча з казкай» і пазнаёмімся з беларускай народнай казкай «Муха-пяюха». Мыбудзем вучыцца ацэньваць паводзіны герояў казкі, вучыцца прыгожа размаўляць, правільна і выразна чытаць на беларускай мове.

* ***Адгадванне загадак***

Прачытайце і адгадайце загадкі на с.126.

* ***Лексічная работа***

Праца са слоўнікам с. 126

− Прачытайце назву казкі і два першыя сказы. Што магло здарыцца?

 **VІІ. Успрыманне твора**

− Зараз мы паслухаем казку «Муха-пяюха» і даведаемся што здарылася з мухай.

 − А да вас у мяне будзе такое пытанне: хто выратаваў Муху-пяюху з яе сябрамі?

*Слуханне аудыозапісу казкі.*

**VІІІ. Праверка першаснага ўспрымання**

− Хто выратаваў Муху-пяюху з сябрамі?

− Ці спадабалась вам казка?

− Назавіце від казкі? (Пра жывёл)

− Назавіце герояў казкі.

**ІХ. Фізкультхвілінка** *(імітацыя рухаў)*

Я буду паказваць малюнкі жывёл, а вы паспрабуйце паказаць пры дапамозе рухаў:

     

* *Лятае , як муха....*
* *Скрабецца, як мышка...*
* *Рагоча, як жабка...*
* *Пераскоквае, як вавёрка...*
* *Скача, як зайчык...*
* *Тупае, як воўк...*

**Х. Праца над творам**

* **Чытанне казкі вучнямі** «**ланцужком**»
* **Работа ў парах**
* Што здаралася з мухай?
* Каб адказаць на гэтае пытанне, я прапаную вам у парах выканаць наступнае заданне. Вам трэба сабраць сюжэт казкі у малюнках.

     

* Праверка работы у парах.

**ХІ. Фізкультхвілінка**

* Зараз мы будзем плесці павуцінку разам з павучком вочкамі.

**Павучок цэлы дзень сетку новую пляце.**

**Стол, падлога, акно, сцяна - ад відна і да відна.**

**Вы таксама павуцінне вочкамі спляціце.**

**Павучку дапамажыце.**

**ХІІ. Аналіз казкі**

− Як называлі сябе муха, мышка, жабка, ва­ вёрка, зайчык і чаму?

− Прачытайце, хто апошнім сустрэўся сябрам.

− Якім вы ўяўляеце ваўка?

− Паглядзіце на малюнак на с.129. Знайдзіце ў казцы ўрывак, які падыходзіць да малюнка.

− Як вы думаеце, калі б воўк быў добрым, якая б у казцы атрымалася канцоўка?

− Мы абмеркавалі герояў казкі. Суаднясіце параўнанні да герояў нашай казкі.

**НАДАКУЧЛІВЫ ЯК ... ПУЖЛІВЫ ЯК ...**

**РУХАВЫ ЯК ... ГАЛОДНЫ ЯК ...**

* **Чытанне казкі па ролях**

**ХІІІ. Вынік урока**

− З якой казкай мы сёння пазнаёміліся?

− Якую прыказку можам падабраць да гэтай казкі?

− Чаму вучыць гэтая казка?

**ХІV. Дамашняе заданне**

Выразнае чытанне казкі «Муха-пяюха» па ролях

**ХV. Рэфлексія**

       − Ці спадабалася вам праца на уроку?

 − Пакажыце на чароўным алоўку, як вы ацэньваеце сваю працу на ўроку.